יאשיהו פינטו

הרב יאשיהו יוסף פינטו (נולד ב-א' בתשרי ה'תשל"ד, 27 בספטמבר 1973) הוא ראש מוסדות "שובה ישראל" באשדוד ובארצות הברית. התפרסם כמי שאנשי עסקים רבים מבקשים את עצתו. באפריל 2015 הורשע במתן שוחד ובשיבוש הליכי משפט ונידון לשנת מאסר בפועל. באפריל 2019 מונה לראש מערך הכשרות של הקהילה היהודית במרוקו. נולד לרב חיים פינטו, לימים רבה הראשי של אשדוד, ולזהרי, בתו של הרב מאיר אבוחצירא, בנו של הבאבא סאלי. הוא נקרא על שם זקנו הרב יאשיהו פינטו, בן המאה ה-17, בעל ביאור הרי"ף על "עין יעקב". למד בישיבת מעלות התורה וישיבת ירוחם, שתיהן ישיבות ליטאיות. נישא לדבורה רבקה, בתו של הרב שלמה בן חמו, רבה הראשי של ארגנטינה לשעבר. לזוג 3 ילדים. יחסיהם עם הרב בן חמו ידעו עליות ומורדות. לאחר חתונתו למד בכולל שבישיבת גרודנא אשדוד. בהמשך הקים את מוסדות "שובה ישראל", הכוללים כ-15 מוסדות ובהם ישיבות, כוללים ובתי תמחוי, בישראל, במנהטן, בלוס אנג'לס ובמיאמי. את חצרו באשדוד פקדו פוליטיקאים ואישי ציבור, אנשים החשודים בפלילים ושוטרים, בהם בנימין בן אליעזר, ציפי לבני, יצחק הרצוג, ישראל כץ, דליה רבין, ושרית חדד, ואנשי עסקים, בהם נוחי דנקנר, ג'קי בן זקן, לב לבייב, אילן בן דב ואדוארדו אלשטיין. בשנת 2008 דורג על ידי המגזין פורבס כצעיר המשפיע ביותר בישראל. בשנים שקדמו למאסרו חלק הרב פינטו את זמנו בין אשדוד למנהטן. הוא זכה להצלחה גם בקרב אנשי עסקים וידוענים אמריקאיים, בהם ג'יי אל שוטנשטיין (אנ') שקנה למשפחתו בית מגורים באשדוד, וגם כאלה שאינם יהודים, כלברון ג'יימס. בשנת 2012 העריך המגזין "פורבס ישראל" את שווי מוסדותיו בכ-75 מיליון ש"ח ודירגו במקום השביעי ברשימת הרבנים העשירים בישראל. באוקטובר 2014 פורסם כי הרב פינטו לקה בגידול ממאיר. באוקטובר 2012 הציע הרב פינטו שוחד בסך 200,000 דולר לראש אגף החקירות במשטרה, תת-ניצב אפרים ברכה, לשם קבלת מידע אודות חקירה המתנהלת בעניינו, שעסקה במעילה בכספי עמותת "חזון ישעיה". לאחר שברכה דיווח על ההצעה למפקדיו, צוידו ברכה ורעייתו במכשירי הקלטה ותיעדו העברת כ-100,000 דולר מרעייתו של פינטו לרעייתו של ברכה. ב-14 באפריל 2015 הרשיעו בית המשפט במתן שוחד לברכה. במקביל נפתחה חקירה בארצות הברית בעקבות תלונה של הרב פינטו שנפל קורבן לסחיטה. חקירה נוספת, של ה-FBI, עסקה בקשריו של הרב פינטו עם חבר בית הנבחרים, מייקל גרים, שנחשד כמעורב בפרשת הסחיטה, לשם מימון פעילותו הפוליטית. לדברי הרב פינטו, בעקבות חקירה זו הופעלו עליו לחצים מצד קציני משטרה ושר לשעבר בישראל שלא להעיד נגד גרים. בסוף שנת 2013 פנו פרקליטיו ליועץ המשפטי לממשלה, יהודה ויינשטיין, והציגו בפניו חומרים שלפיהם ניצב מנשה ארביב - מפקד יחידת להב 433 (שבה נחקרו הרב פינטו ואשתו) קיבל טובות הנאה מישראלים בניו יורק המקורבים לרב פינטו, בעת שארביב היה נספח משטרת ישראל בארצות הברית. בעקבות כך נאלץ ארביב להודיע על יציאתו לחופשה. סניגוריו של הרב פינטו דרשו מהיועץ המשפטי לממשלה לסגור את התיק הפלילי נגדו בתמורה לעדותו המפלילה נגד ניצב ארביב. בספטמבר 2014 נחתם הסדר טיעון עם הרב פינטו, לפיו ישמש עד מדינה נגד ארביב, ויודה בעבירות שוחד ושיבוש מהלכי משפט, בתמורה להקלה בעונשו. בדצמבר 2014 הודיעה פרקליטות המדינה על סגירת החקירה נגד פינטו בעניין עמותת "חזון ישעיה" (כתב אישום הוגש נגד שני חשודים אחרים בפרשה). ב-14 באפריל 2015 הורשע בעסקת טיעון במתן שוחד לתנ"צ ברכה ובשיבוש הליכי משפט. נגזרו עליו שנת מאסר בפועל, שתי שנות מאסר על תנאי וקנס של מיליון ש"ח. לאחר ההרשעה הותר לרב פינטו לצאת מן הארץ לצורך טיפול רפואי בארצות הברית, לאחר שהפקיד ערבות בסך 3 מיליון ש"ח. באוקטובר 2015 חזר לישראל לאחר שבית המשפט העליון איים לחלט את הערבות אם לא יעשה זאת. ב-5 בינואר 2016 דחה בית המשפט העליון את בקשתו להמיר את המאסר בעבודות שירות. ב-16 בפברואר 2016 החל הרב פינטו לרצות את עונשו בבית המעצר ניצן. ב-19 בספטמבר 2016 החליטה ועדת השחרורים לשחררו עקב מצבו הבריאותי, אך ההחלטה בוטלה על ידי בית המשפט המחוזי בלוד. בדברים שנשא בפני ועדת השחרורים האשים פינטו את עצמו כי השתמש במעמדו התורני לצרכים פסולים וכי גרם להתרחקות מהיהדות מצד אנשים שנחשפו למעשיו. הוא הצהיר כי ברצונו לחזור בתשובה, לפרוש מהחיים הציבוריים ולהפסיק לשמש רב. ב-25 בינואר 2017 שוחרר מהכלא. במהלך החקירה הגיעה אשתו, הרבנית דבורה פינטו, למצב של תשישות רגשית וניסתה מספר פעמים לשים קץ לחייה. לאחר שחרורו מהכלא היגר הרב פינטו לארצות הברית. הוא הורה לחסידיו לחבוש קסקט, בנימוק שעליהם להיראות פשוטים. בהמשך היגר למרוקו, ובאפריל 2019 מונה לראש מערך הכשרות בקהילה היהודית במקום. לאחר מינויו פעל הרב פינטו להרחבת מערך הכשרות היהודית במדינה עד לפיטוריו מהתפקיד על ידי נשיא איחוד הקהילות מר סרג' ברדוגו. בפברואר 2021 שלח מכתב לחסידיו בו הוא קורא להקשיב לרופאים ולצאת להתחסן נגד קורונה. ביולי 2021 פרסם הרב פינטו איגרת בה תיאר כי הוא חש חולשה גדולה וכי מצבו הבריאותי הידרדר. הוא נאלץ לטוס לארצות הברית לסדרת בדיקות וטיפולים. מסע אל האושר מחשבת הנפש אמרי פי, על חודש אלול, תשנ"ז זוכר הברית, חידושים ומאמרים בעניין ברית מילה, אשדוד תש"ס הגדה של פסח אמרי פי, עם ביאורים, בירורי הלכות, הנהגות ושיחות, אשדוד תש"ס שובה ישראל, דברי התעוררות לאלול ולימים הנוראים, אשדוד תשס"ב דברי יאשיהו על התורה, אשדוד תש"ס דברי פי, שיחות לחג השבועות שליקטו תלמידים, קריית מלאכי פניני דברי יאשיהו, 5 כרכים, חלקם כולל כמה מספריו הקודמים חזון יאשיהו, ליקוטים מתורתו מסודרים לפי חודשים, יצא לחודשים אייר, סיוון, תמוז ותשרי תורת יאשיהו, דברי הלכה, אגדה ודרוש על סדר התורה, יצא על בראשית, אשדוד תש"ע דברי יאשיהו טוב עין, ענייני עין הרע, הוצאת פלדהיים, אשדוד ומנהטן, תשע"א עצות דברי יאשיהו סגולות דברי יאשיהו תהילות יאשיהו פירוש על תהילים, מיאמי תשע"ב דרכי יאשיהו יסודות לחיים, מנהטן תשע"ה תורת יאשיהו מעשיהם של צדיקים, אשדוד, תשע"ו תאיר נרי על הלכות חנוכה כתבי הריף תורת הריף 2 חלקים על פרשיות השבוע ימי השובבים דברי הפורים אמרי פי על הגדה של פסח שפכי כמים ליבך אפרת חבה (עורכת), מתווה דרך: הרב יאשיהו פינטו ופרקים ממשנתו, ידיעות ספרים, 2010 יוסי אליטוב ואברהם רוזנטל, מחשבת היהדות - חייו ומשנתו של הרב יאשיהו פינטו מדיה וקבצים בנושא יאשיהו פינטו בוויקישיתוף יאשיהו פינטו, ברשת החברתית פייסבוק יאשיהו יוסף בן חיים שמעון פינטו (1973-), דף שער בספרייה הלאומית הערוץ של הרב יאשיהו פינטו באתר יוטיוב אבישי בן-חיים, מדריך הרב פינטו לחיים טובים, באתר nrg‏, 28 במאי 2009 חיים הנדוורקר, הבאבא ביזנס, באתר הארץ, 19 במאי 2006 בועז בן נון, החצר הגלובלית של הרב פינטו, פורבס שלום ירושלמי, בן דב חווה התעלות, באתר nrg‏, 11 בספטמבר 2009 נתי טוקר, אילן בן דב, ג'קי בן זקן ושרית חדד בחצר אחת: 20 מיליארד דולר בעקבות הרב המקובל, באתר TheMarker‏, 11 בספטמבר 2009 יקי הפשטיין, המסע אל הפלא, באתר ynet, 3 בספטמבר 2010 טלי ציפורי, ‏בית יקר באשדוד, לבוש של אברך צנוע, נסיעות תכופות לחו"ל: 10 דברים שלא ידעתם על הרב פינטו, באתר גלובס, 19 באוקטובר 2012 יוסי נכטיגל, ‏וידאו: מה סוד הקסם של הרב יאשיהו פינטו?, באתר כיכר השבת, 9 במאי 2010 יהודה שלזינגר, הטייקון, באתר ישראל היום, 19 באוקטובר 2012 יהודה שלזינגר, מהו סוד הקסם של הרב פינטו?, באתר ישראל היום, 17 בינואר 2014 יהודה שלזינגר, האישה שהרב פינטו "לא זז מילימטר בלעדיה", באתר ישראל היום, 25 בינואר 2014 גידי וייץ, רויטל חובל, פרסום ראשון לתמלילי השיחות | תנ"צ ברכה לרב פינטו: "אם נתת לי שקל, אני שם את ראשי תחת גרדום... ומתאבד". פינטו: "תעשה את זה", באתר הארץ, 29 באפריל 2015 מרב בטיטו, "תרבות אחת קוראת לזה חסד תרבות שניה קוראת לזה שוחד", באתר "ידיעות אחרונות", 12 בנובמבר 2015 כל הכתבות על הרב יאשיהו פינטו, באתר ערוץ 7 מתי גולן, ‏פעם רב - תמיד רב? תלוי, באתר גלובס, 26 באוקטובר 2016 נעמה כהן פרידמן, גזר דינו של הרב פינטו: שנה מאסר ומיליון שקל קנס, באתר ynet, 12 במאי 2015 תומר זרחין, הרב הראשי של ארגנטינה: "הרב יאשיהו פינטו ניצל אותי להלבנת כספים", באתר הארץ, 16 באוגוסט 2011 יאיר אטינגר, הרבנית פינטו על פרשת ההלבנות: "לא נגענו בכסף", באתר הארץ, 2 בספטמבר 2011 דרמה בבית המשפט: הרב בן חמו התנצל בפני חתנו, באתר בחדרי חרדים, 14 בספטמבר 2011 המהדורה‏, הון, שלטון, עולם תחתון בחצרו של הרב פינטו, באתר וואלה, 16 בינואר 2014 לירן סהר, הכי יקר באשדוד: הרב פינטו נכנס לגור בבית על קו המים בשווי 10 מ' ש', באתר ביזפורטל, 15 ביולי 2010 אמריקה סוערת • כוכב ה-NBA הגיע לרב פינטו, באתר בחדרי חרדים, 13 באוגוסט 2010 הרבנים העשירים בישראל - פורבס ישראל אלי שלזינגר ויונה שוב, דיווח: הרב פינטו לקה בסרטן ואושפז בבי"ח, באתר בחדרי חרדים, 20 באוקטובר 2014 איתמר לוין, מייסד "חזון ישעיה" הורשע בעבירות מרמה, באתר NEWS1, ‏20/07/2023 אבי אשכנזי, חשד: הרב פינטו הציע לראש חטיבת החקירות 200 אלף דולר, באתר nrg‏, 12 באוקטובר 2012 אביאל מגנזי, יש הכרעה: כתב אישום חמור נגד הרב פינטו, באתר ynet, 12 בפברואר 2014 יניב קובוביץ, מח"ש חוקרת מידע לפיו מפקד להב קיבל טובות הנאה מאנשי הרב פינטו, באתר הארץ, 16 בינואר 2014 רויטל חובל, סניגוריו של פינטו לווינשטיין: דורשים לסגור את התיק, באתר הארץ, 30 בינואר 2014 רויטל חובל, הרב פינטו מואשם במתן והצעת שוחד של מאות אלפי שקלים לתנ"צ ברכה, באתר הארץ, 16 בספטמבר 2014; גידי וייץ, רויטל חובל, פרסום ראשון לתמלילי השיחות | תנ"צ ברכה לרב פינטו: "אם נתת לי שקל, אני שם את ראשי תחת גרדום... ומתאבד". פינטו: "תעשה את זה", באתר הארץ, 29 באפריל 2015 עופר חדד, ‏נסגר התיק נגד הרב יאשיהו פינטו בפרשת "חזון ישעיה", באתר ‏מאקו‏, 29 בדצמבר 2014 תלם יהב, הערעור נדחה: הרב פינטו ייכנס לכלא בחודש הבא, באתר ynet, 5 בינואר 2016 ע"פ 4301/15 יאשיהו יוסף פינטו נ' מדינת ישראל, ניתן ב־5 בינואר 2016 קובי רוזן, ‏ועדת השחרורים קבעה: האדמו"ר רבי יאשיהו פינטו ישוחרר, באתר כיכר השבת, 19 בספטמבר 2016 גלעד מורג, הרב פינטו לא יזכה לשחרור מוקדם מהכלא, באתר ynet, 29 בספטמבר 2016 אלי שלזינגר, "אנשים ירדו מהדת בגללי, אני לא רב יותר", באתר בחדרי חרדים, 19 בספטמבר 2016 רענן בן צור, הרב יאשיהו פינטו שוחרר מהכלא, באתר ynet, 25 בינואר 2017 יוני גבאי, ‏תפילות לשלום הרבנית דבורה פינטו שנעדרת בארגנטינה, באתר כיכר השבת, 8 באוגוסט 2014. הרבנית דבורה פינטו ניסתה שוב לשים קץ לחייה, באתר אשדוד נט, ‏21 ביולי 2015. Rabbi Pinto's wife tries to commit suicide, באתר ערוץ 7, ‏26 במאי 2016 (באנגלית). למה החלפתי לקסקט? הרב פינטו מסביר, באתר אקטואליק, 17 באפריל 2018. הג'וב החדש של הרב המורשע יאשיהו פינטו - מפקח כשרות במרוקו https://news.walla.co.il/item/3230428 הג'וב החדש של הרב המורשע יאשיהו פינטו - מפקח כשרות במרוקו - וואלה חדשות, באתר וואלה, ‏2019-04-14 שמואל סרדינס, הרב יאשיהו פינטו קורא להקשיב לרופאים ולצאת להתחסן, באתר אשדוד נט, ‏16 בפברואר 2021. בן שאול, הרב פינטו לתלמידיו: "הייסורים קשים", באתר ערוץ 7, 22 ביולי 2021.